Europride

EuroPride (בעברית: אירועי הגאווה האירופאיים) הם אירועים בינלאומיים פאן-אירופאים המוקדשים לגאוות להט"ב (לסביות, הומואים, טרנסג'נדרים וביסקסואלים) הנערכים מדי שנה בעיר אירופית אחרת מאז 1992.

העיר המארחת היא בדרך כלל עיר עם אירועי גאווה מבוססים או קהילת להט"ב פעילה ומשמעותית בשטחיה. אירועי הגאווה האירופאיים נמשכים במשך שבוע-שבועיים ואף חודש אשר במהלכם מתקיימים ברחבי העיר המארחת מגוון אירועים בהם: מצעדי גאווה בסגנון מרדי גרא, הופעות חיות, כנסי זכויות אדם, נאומים פוליטיים, פסטיבלי מוזיקה, מסיבות במועדוני לילה ואירועים להעלאת מודעות למאבק במחלת האיידס ועוד.

 היסטוריה 
 שנות התשעים (1990) 
"EuroPride" נחנך לראשונה בלונדון בשנת 1992, בהשתתפות קהל של למעלה מ-100,000 איש. בשנה שלאחר מכן אירחה ברלין את החגיגות. כאשר אמסטרדם אירחה את האירועים בשנת 1994, הם הפכו לאחר מכן לאסון פיננסי והשאירו חובות של כ-450 אלף יורו. בשנת 1996 עברו "EuroPride" לקופנהגן, שם זכתה לתמיכה חזקה של מנהיגי העיר. בשנת 1997 אירחה בירת צרפת, פריז את האירועים אשר נתמכו על ידי נותני חסות מסחריים רבים וזכו להצלחה רבה. במהלך ציונם צעדו למעלה מ-300,000 איש אל הבסטיליה. סטוקהולם הייתה העיר המארחת ב-1998. לונדון הייתה אמורה לארח שוב את ציוני "EuroPride" ב-1999, אך האירועים בוטלו לאחר שהמארגנים פשטו את הרגל.

 שנות האלפיים (2000) 
ממוזער|250x250 פיקסלים|אירועי "EuroPride" בקלן, גרמניה אשר הוגדרו עם מספר השתתפות של מעל 1.2 מיליון איש, 2002
בשנת 2000, אירועי הגאווה העולמיים, "WorldPride" התקיימו לראשונה באירופה בבירת איטליה, רומא עם מעל 250,000 איש וכפי שקרה בכל פעם מאז, כאשר ציוני "WorldPride" נמצאים באירופה, לא מתקיים "EuroPride" בנוסף בנפרד ביבשת ולכן, שולב יחד עם "WorldPride". על פי הערכות המארגנים, צעדו במהלך החגיגות כ-250,000 איש מהקולוסיאום עד לקירקוס מקסימוס, שניים מהאתרים העתיקים המפורסמים ביותר ברומא. מספר זה היה מהקהלים הגדולים ביותר שצעדו בעיר רומא מזה עשרות שנים. מלבד המצעד התקיימו ברחבי העיר ועידות על מצב זכויות להט"ב בעולם, כנסים, תצוגות אופנה וקונצרט בהשתתפות גלוריה גיינור, וילג' פיפל, ג'רי האליוול ורופול.

וינה, בירת אוסטריה אירחה את "EuroPride" בשנת 2001, ומשכה קהל רב ממרכז אירופה. בשנת 2002 ציון "EuroPride" בקלן, גרמניה, הוגדר עם מספר המשתתפים הגדול ביותר אי פעם עם גורמים רשמיים אשר העריכו מספר השתתפות של מעל 1.2 מיליון איש. אירועי "EuroPride" התארחו במנצ'סטר, הממלכה המאוחדת בשנת 2003 והמבורג, גרמניה בשנת 2004. אוסלו, נורווגיה אירחה אותו בשנת 2005, עם שחקן הקולנוע הבריטי, איאן מקלן כאורח כבוד.

בשנת 2006 אירחה לונדון בפעם השנייה את האירועים אשר בציונם אורגן פסטיבל בן שבועיים שהגיע לשיאו במצעד ביום האחרון (1 ביולי) בו הוזמנו צועדים ללכת ברחוב אוקספורד, אחד מרחובות הקניות העמוסים ביותר בעיר, בפעם הראשונה שהם היו מותרים לעשות זאת מבחינה חוקית. במצעד השתתפו ראש עיריית לונדון קן ליווינגסטון, חבר הפרלמנט מהמפלגה השמרנית, אלן דאנקן, פעיל זכויות האדם פיטר טאצ'ל, וחברת הפרלמנט האיטלקי הטרנסג'נדרית הראשונה, ולדימיר לוקסוריה. בעקבות המצעד התקיימו אירועים בשלושה מכיכרות הבירה: עצרת בכיכר טרפלגר שבה נאם איאן מקלן, ואירוע בידור בכיכרות לסטר וסוהו. האירועים באותה שנה ציינו את הפעם הראשונה שבה עצרות הגאווה והבידור העיקריות של לונדון הועלו בתוך העיר עצמה, במקום בפארקים פתוחים.

בשנת 2007 אירחה בירת ספרד, מדריד את אירועי "EuroPride", שהתקיימו בצ'וקה, המוגדר כגיי ויליג' של הבירה, במהלך השבוע האחרון ביוני. מדריד נבחרה לציון האירועים לאחר העברת לגליזציית הנישואים החד מיניים והגישה לניתוח להתאמה מגדרית של טרנסג'נדרים שספרד עברה בשנתיים הקודמות. במהלך ציוני האירועים יותר מ-1.2 מיליון איש השתתפו במצעד האחרון כשעבר ברחובות מרכז העיר אלקלה, ובגראן ויה, והסתיים בפלאזה דה אספניה. לראשונה, עיריית מדריד תרמה מימון לארגון הלהט"ב "MADO". בנוסף, התקיים בפארק קאזה דה קמפו אירוע פרטי. ב-2008 ייסד ארגון הלהט"ב "Stockholm Pride" את "EuroPride" בפעם השנייה בסטוקהולם, שנערך בין התאריכים 25 ביוני ל-3 באוגוסט, עשור לאחר אירוח האירועים בשטחה בשנת 1998. ציריך, שווייץ אירחה את "EuroPride" בשנת 2009 עם רשימת אירועים בת חודש ימים בין ה-2 במאי ל-7 ביוני, שהגיעה לשיאה במצעד ברחבי מרכז ציריך ב-6 ביוני עם מעל 100,000 משתתפים.

 עשור 2010 
ציון אירועי "EuroPride" בשנת 2010 נערכו בבירת פולין, ורשה. המארגנים הכינו אירועים רבי פנים בין התאריכים 9 עד 18 ביולי. המצעד הרשמי התקיים ב-17 ביולי. זו הייתה הפעם הראשונה שציון אירוע להט"ב כלל אירופי התקיימה במדינה קומוניסטית לשעבר. הכותרת הראשית של האירועים בוורשה גיבשה כנושא המרכזי שלה, דרישה ללגליזציה של שותפויות אזרחיות חד-מיניות. בשנת 2011 חזרו אירועי "EuroPride" לציונם ברומא בהנחיית השחקנית האיטלקית קלאודיה גריני. המצעד נסגר בהופעה ונאום של זמרת הפופ האמריקאית ליידי גאגא בקירקוס מקסימוס. באותה שנה, השתתפו באירועים בבירה מעל מיליון איש לעומת כ-250,000 בשנת 2000.

"EuroPride" בשנת 2013 התקיים במרסיי, צרפת בין התאריכים 10–20 ביולי, והתמקד בחגיגת לגליזציית הנישואים החד מיניים בצרפת אותה שנה אשר כלל את חגיגת החתונה החד מינית הגדולה ביותר באירופה. ציוני "EuroPride" לשנת 2016 חזרו לאמסטרדם, הזמרת-יוצרת הבריטית טארה מקדונלד ביצעה במהלכם את הסינגל שלה "I Need A Miracle" שנבחר להמנון האירועים ועוצב מחדש על ידי גרגור סלטו. בשנת 2017 "EuroPride" לא צוין מכיוון ש-"WorldPride" התקיים במדריד אך שולבו יחדיו והגיעו למספר שיא של משתתפים מאז היווסדות האירועים עם מעל ל-3 מיליון איש. ביוני 2019, כאשר התקיים EuroPride" בווינה, נשיא אוסטריה, אלכסנדר ואן דר בלן הפך לראש המדינה הראשון מהיווסדות האירועים אשר משתתף במצעד.

 איגוד מארגני "EuroPride" 
ממוזער|250x250 פיקסלים|קריסטין גארינה (ימין), נשיאת "EPOA" בוועידת זכויות האדם, סטוקהולם, שוודיה בשנת 2018
איגוד מארגני הגאווה האירופיים (המקוצר לעיתים קרובות ל-"EPOA") נוסד בלונדון בשנת 1992 לקראת קיום "EuroPride" הראשון.

"EPOA" הוא ארגון עם שמונה חברי דירקטוריון נבחרים, אשר כולם מתנדבים בארגוני להט"ב שונים באירופה. לארגון אין צוות שכר ומיקום מטהו הוא בבריסל, בלגיה. הדירקטוריון נפגש מספר פעמים בשנה, ולעיתים קרובות מקיים ישיבה בעיר המקיימת את אירוע "EuroPride" שלה באותו סוף שבוע.

כל ארגון גאווה יכול להיות חבר ב-"EPOA" בתשלום דמי חבר הנותן לארגון זכויות הצבעה באספה הכללית השנתית, כולל הצבעות על הצעות "EuroPride" עתידיות. החברות בארגון הופכת את הארגון באופן אוטומטי לחבר בארגון "InterPride" המייצג ומורכב ממפיקי אירועי גאווה, המקביל הבינלאומית של "EPOA". ל-"EPOA" ישנם יותר מ-130 חברים ברחבי אירופה.

נשיאת "EPOA" הנוכחית היא פעילת זכויות האדם הלטבית, קריסטין גארינה.

ערים מארחות
שנות ה-90 של המאה ה-20 # שנה העיר המארחת מארגני האירוע נושא תאריכים מספר משוער של משתתפים 1 1992  לונדון n/a 2 1993  ברלין n/a 3 1994  אמסטרדם n/a 120,000 - 1995 לא התקיים 4 1996  קופנהגן Copenhagen Pride Association n/a 35,000 5 1997  פריז n/a 6 1998  סטוקהולם n/a - 1999 לא התקיים
העשור הראשון של המאה ה-21 # שנה העיר המארחת מארגני האירוע נושא תאריכים מספר משוער של משתתפים 7 2000  רומא Circolo di Cultura Omosessuale Mario Mieli - 'בגאווה אנו סומכים' 1 ביולי - 8 ביולי 500,000 8 2001  וינה n/a 9 2002  קלן Kölner Lesben- und Schwulentag e.V. (KLuST) 'קלן חוגגת גיוון' 15 ביוני - 7 ביולי 1,200,000 10 2003  מנצ'סטר n/a 11 2004  המבורג Hamburg Pride e.V. 'אהבה שוברת מחסומים' 4 ביוני - 13 ביוני 500,000 12 2005  אוסלו Europride Oslo As n/a 18 ביוני – 27 ביוני 70,000-100,000 13 2006  לונדון n/a 14 2007  מדריד Spanish LGBT Collective Organization 'עכשיו אירופה, שוויון אפשרי' 22 ביוני - 2 ביולי 2,500,000 15 2008  סטוקהולם Stockholm Pride Agency 'שבירת גבולות חטא שוודית' 25 ביולי - 3 באוגוסט 80,000 16 2009  ציריך EuroPride 09 Organising Association - 'חוגגים 40 שנה בגאווה' 2 במאי – 7 ביוני 100,000
העשור השני של המאה ה-21 # שנה העיר המארחת מארגני האירוע נושא תאריכים מספר משוער של משתתפים 17 2010  ורשה Equality Foundation (Fundacja Równości) 'חופש, שוויון, סובלנות!' 7 ביולי - 17 ביולי 8,000 - 15,000 18 2011  רומא Circolo di Cultura Omosessuale Mario Mieli - 'בנה את הגאווה שלך!' 2 ביוני - 12 ביוני 1,000,000 19 2012  לונדון Pride London n/a 23 ביוני – 8 ביולי n/a 20 2013  מרסיי LGP Marseille 'אירופה בתנועה לשוויון - אירופה בתנועה לשוויון!' 10 ביולי - 20 ביולי n/a 21 2014  אוסלו Oslo Pride AS n/a 20 ביוני - 29 ביוני n/a 22 2015  ריגה LGBT and their friends association MOZAĪKA 'היה השינוי! עשה היסטוריה! שינוי ההיסטוריה זה להיט!' 15 ביוני - 21 ביוני 5,000 23 2016  אמסטרדם Stichting Amsterdam Gay Pride 'הצטרף לחופש שלנו, תרגיש חופשי להצטרף אלינו!' 26 ביולי - 7 באוגוסט 560,000 24 2017  מדריד Spanish LGBT Collective Organization 'למען זכויות הלהט"ב ברחבי העולם' 23 ביוני - 2 ביולי3,000,000 25 2018  סטוקהולם וגטבורג Stockholm Pride
West Pride (Gothenburg) 'שתי ערים, פסטיבל אחד - לאירופה המאוחדת' 27 ביולי - 19 באוגוסט60,000262019 וינהHOSI Wien'חזון גאווה' 1 ביוני – 16 ביוני500,000
העשור השלישי של המאה ה-21 # שנה העיר המארחת מארגני האירוע נושא תאריכים מספר משוער של משתתפים–2020 סלוניקיThessaloniki Pride'ברוכים הבאים לעתיד, שבו כולם יכולים להצטרף' בוטל עקב מגפת הקורונה 27 2021  קופנהגן Copenhagen Pride and Copenhagen 2021 'אתה כלול'12 באוגוסט – 22 באוגוסט282022 בלגרדBelgrade Prideלא נקבע12 בספטמבר – 18 בספטמבר292023 ולטהMalta Prideלא נקבע7 בספטמבר – 17 בספטמבר302024 סלוניקיThessaloniki Prideלא נקבעלא נקבע

קישורים חיצוניים



הערות שוליים

קטגוריה:אירופה: מצעדי גאווה
קטגוריה:להט"ב באירופה